**KLJUČNE STRATEGIJE KOJE TREBA PRIMJENJIVATI KOD UČENIKA S ADHD POREMEĆAJEM**

- Učenik treba sjesti blizu učitelja leđima okrenutog ostatku razreda tako da ne vidi druge učenike.

- Okružiti učenika učenicima primjerenog ponašanja, po mogućnosti onima koji se smatraju „važnima“ drugima, omogućiti vršnjačko poučavanje, mentorstvo i suradničko učenje.

- Izbjegavati ometajuće podražaje, postaviti učenika dalje od klima uređaja, vrata, prozora, područja s velikim prometom, računala.

-Djeca s ADHD-om ne podnose promjene, stoga je potrebno smanjiti promjene u rasporedu, fizičko premještanje, ometanje, treba dati dovoljno uputa prije svake promjene.

- Stvoriti „područje smanjenog podražaja“ u koji imaju pristup svi učenici.

- Održavati kontakt očima s ADHD učenikom tijekom usmenih uputa, izbjegavati složene upute i naredbe.

- Upute trebaju biti jasne i precizne. Budite dosljedni u svakodnevnim uputama i očekivanjima.

- Dajite jedan po jedan zadatak i pozorno ih nadgledajte.

- Uvjerite se da je učenik razumio zadatak prije početka rješavanja, ako je potrebno ponovite upute na pozitivan i smiren način.

- Pomozite djetetu da se osjeća ugodno dok traži pomoć (većina učenika s ADHD-om neće tražiti pomoć).

- Dijete s ADHD-om će trebati više pomoći tijekom duljeg perioda od svojih vršnjaka: s vremenom smanjujte podršku.

- Učenik treba zapisivati što je za domaću zadaću kako bi i učitelji i roditelji lakše surađivali.

- Prilagodite zadatke ako je potrebno, razvijajte individualni pristup, dozvolite više vremena za zadatke kada je to potrebno.

- Provjeravajte učenikovo znanje i razumijevanje, a ne raspon njegove pozornosti.