**SPECIFIČNE TEŠKOĆE UČENJA**

**ADHD**

ADHD – *attention deficit hiperactivity disorder* je poremećaj ponašanja (biološko stanje) koji se pojavljuje u djetinjstvu, a simptomi traju i u odrasloj dobi.

Prevalencija poremećaja jest 5-10 % u dječjoj i adolescentskoj populaciji.

Etiologija poremećaja nije jednostruka, uzroci su različiti te se često govori o socijalnim, emocionalnim, biološkim, fiziološkim, bihevioralnim uzrocima.

**Osnovna tri tipa ADHD-a su:**

a) nepažljiv : sanjarenje, odsutnost,nemogućnost usmjeravanja na zadatke, poteškoće u praćenju uputa, poteškoće u organizaciji vremena, započimanje više stvari odjednom, često nedovršavanje zadataka, ometa ih okolina i njihove vlastite misli, radije sami nego u društvu.

b) hiperaktivni tip : stalni psihomotorički nemir, lupkanje, ustajanje, igranje, ljuljanje na stolici, pjevušenje, penjanje

c) impulzivni tip : nemogućnost reguliranja emocija i ponašanja, nepromišljene reakcije, ne razmišlja o posljedicama akcija, nemar, gubljenje stvari, zaboravljanje zadaće, ne čita upute,

Prema simptomima dijeli se na tri podtipa:

a) dominantno – nepažljivi tip

b) hiperaktivno – impulzivni tip

c) kombinirani tip

***Uz ADHD mogu se javiti i pridruženi poremećaji :***

a) ODD – **poremećaj ponašanja s prkošenjem i suprotstavljanjem** (suprotstavljanje autoritetu, iritabilnost, ljutnja, osvetoljubivost)

b) CD – **poremećaj agresivnog ponašanja kod djece i adolescenata** (agresivnost prema ljudima i životinjama, uništavanje imovine, krađa)

Dijagnozu postavlja liječnik prema sljedećim kriterijima :

a) postojanje barem šest simptoma, koji odstupaju od uzrasta djeteta,

b) simptomi traju najmanje šest mjeseci,

c) simptomi se pojavljuju u barem dva područja života.

d) simptomi se pojavljuju prije dvanaeste godine života i ne smiju biti karakteristika neke druge teškoće

e) simptomi značajno ometaju društveno, akademsko i radno funkcioniranje djeteta

U dijagnosticiranju pomaže standardizirani **Qb test.**

Liječenje poremećaja može biti kroz psihosocijalni tretman i medikamentoznu terapiju. Ukoliko se ne pruža pomoć djetetu, poremećaj može prijeći u kriminal i ovisnost.